Per Johanssson, Żvediż ta’ 24 sena ntbagħat tmien xhur ħabs u weħel multa ta’ €500 wara li ammetta quddiem il-Maġistrat Doreen Clarke li nhar it-Tlieta li għadda u qabel ittraffika d-droga kokaina u kannabis. Il-Pulizija wara li sabet ammont żgħir ta’ droga fuqu, saret tfittxija f’post fejn kien qed jikri fis-Swieqi flimkien ma’ ħbieb tiegħu. Huwa twaqqaf fejn l-iskola ta’ l-ITS. Hemm instabu affarijiet relatati mad-droga, fosthom miżien elettroniku u boroż tal-plastik biex tiġi ppakkjata d-droga. Huwa ġie arrestat nhar l-Erbgħa. Il-Prosekuzzjoni tmexxiet mill-Ispettur Nikolai Sant.